Microsoft Corporation Microsoft Corporation, conosua mejo cofà Microsoft, ła xe ona de łe pì inportànti axiendè de enformatega dèl mondo, e anca ona de łe pì grandi axiende dèl mondo co na capitałixasion axionarea superior ai 220 miłardi de dołari. Ła ga sede a Redmond int'el Stato de Washington ine i Stati Unii. I so prodoti prinxipałi i xe el sistema operatìvo Microsoft Windows, el pì granda sistema costruio tut'ora e ła suite de produtività personałe Microsoft Office, par i cuałi xe leader de mercà. Altre linee de produxion łe conprènde: sistemi de sviłupo software , DBMS, periferiche moltimediałi cofà el letore MP3 Zune, periferiche de input , console de xogo , periferiche dexogo nònché videoxoghi par PC, sviłupai soto el marchio Microsoft Games Studios. Ła storia de Microsoft Corporation ła scominsia inte' 1975, co Paul Allen e Bill Gates i propòne ała Micro Instrumentation and Telemetry Systems , socetà che gaveva sviłupà el primo computer , de doparar el linguagio de programaxion BASIC che, sevente Allen e Gates, gavaria podesto funxionar sol computer Altair 8800. El se trata del primo linguagio scrito par el PC: el funxiona bene e inte' febraro del steso anno i do i ghe ło da in liçensa ała MITS, da ła cuałe Paul Allen el vien asunto cofà Diretor del Software. Inte'apriłe del 1976 ła nase, contenporanèamente, ła Apple fondada da Steve Jobs e Allen e Gates, a Albuquerque, i costiuise ła Microsoft, daspò che Gates el ga abandonà i so studi preso l’Harvard University. Intanto Allen el deçide de lasar el posto ała MITS par dedicarse interamente al novo projeto. I do i lansa, cussì, ła prima canpagna publiçitaria denominada "The Legend of Micro-Kid". Microsoft ła deside de inplementar el linguagio Basic in modo tałe da podèrlo vendère a altri distribudori cofà General Electric, Citybank, NCR ecc., estendèndo łe funxionałità del Personal Computer ałe esigenxe sientifighe e xestionałi. A ostacołar ła vendita de el Basic a altri distribudori ła xe ła stesa MITS che ła fa de tuto par inpedirne ła distribusion. Daspò de vinser 'na bataja legałe, Microsoft ła ga ła libertà de vendère autonomàmente el prodotto a altre axiende interesae. Inte' 1978 vien verto el primo uficio internaxionałe de ła socetà, in Giapòn, denominà ASCII MICROSOFT . Inte 1979 Microsoft, a causa de ła dificoltà de reperimènto de personałe cualifigà inte el Novo Mèsego, ła deçide de spostar ła propria sede a Bellevue, int'el stao de Washington, e de verzerghene una anca in Belzo. Ła vinse inte' fratenpo el premio "ICP Million Dollar Award", ła conclude acordi coa Phillips, co ICL e co altri inportanti OEM e ła nunsia la creasione del fojo de calcolo eletronego, ciamà "VisiCalc". Inte' 1975 Microsoft ła contava 3 dipendenti e on faturà de $16.005; inte 1979 i dipendènti i montava a 28 e el faturà a $2.390.145. "" par el lanso de Windows Vista sol merca 'mericano. "" par el lanso de Windows Vista sol merca mondiałe. "" ovèro " par el lanso de Windows 7 Soła figura de Bill Gates el xe sta prodoto el film par ła TV "I pirati de Silicon Valley". Inte' film i se raconta in modo romanxà i primi ani de Apple e Microsoft, co curiosità interesanti so Bill Gates e Steve Jobs. Inte el corso de n'intervìsta el xe stà demandà a Bill Gates se par caxo el gavese paura de diventar povaro: "No" – ła xe stada ła so risposta – "Tanto continuaria a magnar hamburger da do dołari!